Dinmuchamedas Kaškenas

Dinmuchamedas „Dinaš“ Bolatuly Kaškenas ( g. 2000 m. sausio 4 d.) – futbolininkas iš Kazachstano, rungtyniavęs „Žalgirio“ futbolo klube gynėjo pozicijoje. Kitados atstovavo gimtos šalies U-17, U-19 ir U-21 jaunimo rinktinėms.https://kff.kz/en/news/22429

 Karjera 
Rungtyniavo „Kaisar“, „Astana“ ir „Žetysu“ jaunimo ekipose.

Žaidėjas kitados buvo išvykęs į Ispaniją, kur treniravosi Madrido „Atletico“ klubo jaunimo ekipoje. Rungtyniavo Saragosos „Casablanca“ gretose.

2021 m. sezone atstovavo „Aktobe“ klubui. Sužaidė aštuonerias rungtynes aukščiausioje lygoje.

 FK Žalgiris 

2022 m. kovo 6 d. oficialiai pranešta, kad prie „Žalgirio“ futbolo klubo prisijungė gynėjas iš Kazachstano.https://alyga.lt/naujiena/zalgirio-gynybos-gretas-papilde-kazachstanietis/7537

2022 m. gegužės 26 d. debiutavo A lygos rungtynėse prieš FK Sūduva. Pasirodė po keitimo pačioje rungtynių pabaigoje.https://alyga.lt/rungtynes/2022-06-26-suduva-zalgiris/1397 Tuo metu rezultatas buvo 5-0 žalgiriečių naudai ir nebepakito.http://lietuvosfutbolas.lt/rungtynes/suduva-zalgiris-12165472/

2022 m. rugpjūčio 6 d. rungtynėse prieš FK Banga pasirodė startinėje sudėtyje, bet 18 minutę pasižymėjo gaudamas raudoną kotelę ir buvo pašalintas iš aikštės.https://alyga.lt/rungtynes/2022-08-06-zalgiris-banga/1418http://lietuvosfutbolas.lt/rungtynes/zalgiris-banga-12667590/ Likė mažumoje vilniečiai iškovojo sunkią pergalę rezultatu 2-1.

2023 m. balandžio 5 d. tapo žinoma, kad žaidėjas palieka klubą.sportas.lt naujienos: Žalgiris atsisveikino su Kaškenu 2023 m. A lygoje nesužaidė nė vienerių rungtynių.https://fkzalgiris.lt/d-kaskeno-neliks-komandoje/

 Vėlesnė karjera 
Vėliau priklausė FK Šahter Ķaraǵandy (Kazachstanas). Nuo 2024 m. atstovavo „Chan-Tengri“ klubui iš Almatos (Kazachstanas), rungtyniavusiam Pirmoje šalies lygoje (II pakopa).

2025 m. prisijungė prie Ulytau.

 Statistika 
 A lygos statistika
SezonasKlubasRungtynėsĮvarčiai 2022 „Žalgiris“ 12 0 2023 „Žalgiris“ 0 0
Spalvų reikšmės:
  Ekipa žaidė A lygoje;

 Pasiekimai 
 su FK Žalgiris
 A lygos čempionas: 2022 m.
 LFF taurės laimėtojas: 2022 m.

 Išnašos 

 Nuorodos 
 alyga.lt svetainė
 Transfermarkt
 lietuvosfutbolas.lt
 Globalsportsarchive

Kategorija:Kazachstano futbolininkai
Kategorija:Užsienio futbolininkai Lietuvos komandose